РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/224-22

11. јануар 2023. године

Б е о г р а д

ЗАПИСНИК

ОСМЕ СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 11. ЈАНУАРА 2023. ГОДИНЕ

Седница је почела у 11,07 часова.

Седницом је председавао Александар Јовановић, председник Одбора.

Седници су присуствовали чланови Одбора: Милимир Вујадиновић, заменик председника одбора, Душан Радојевић, Дарко Јовановић, Душан Марић, Маријан Ристичевић, Милан Глушац, Далибор Шћекић, Дејан Булатовић, Зоран Стојановић, Ивана Парлић, Бранимир Јованчићевић, Јасмин Хоџић и Радомир Лазовић, као и заменици чланова Одбора: Драгана Ракић и Ђорђе Павићевић.

Седници Одбора присуствовали су и народни посланици: Срђан Миливојевић, Радмила Васић и Александар Јерковић.

Седници нису присуствовали чланови Одбора: Иван Карић и Енис Имамовић.

Седници су, по позову, присуствовали и представници Министарства заштите животне средине: министарка Ирена Вујовић, државни секретари: Сара Павков, Сандра Докић и Александар Дујановић, помоћник министра Александра Имширагић Ђурић и директор Агенције за заштиту животне средине Стефан Симеуновић.

На предлог председника, Одбор је, једногласно, утврдио следећи

Д н е в н и р е д :

1. Информација о раду Министарства заштите животне средине за период мај- јул 2022. године,

2. Информација о раду Министарства заштите животне средине за период август- октобар 2022. године.

Пре преласка на рад по утврђеном дневном реду, Одбор је, са 12 гласова за (два члана Одбора нису гласала) усвојио Записник Шесте седнице Одбора, одржане 25. новембра 2022. године, у Београду.

Прва тачка дневног реда - **Информација о раду Министарства заштите животне средине за период мај- јул 2022. године**

Министарка заштите животне средине Ирена Вујовић информисала је Одбор о раду Министарства за период мај-јул 2022. године.

У дискусији су учествовали: Бранимир Јованчићевић, Ирена Вујовић, Радомир Лазовић, Александар Јовановић, Маријан Ристичевић, Ивана Парлић, Милимир Вујадиновић, Дејан Булатовић, Милан Глушац, Душан Радојевић, Душан Марић, Јасмин Хоџић, Радмила Васић и Александар Јерковић.

Одбор за заштиту животне средине размотрио је Информацију о раду Министарства заштите животне средине за период мај-јул 2022. године и, са девет гласова за, пет против (један члан Одбора није гласао), одлучио да је прихвати.

Друга тачка дневног реда - **Информација о раду Министарства заштите животне средине за период август- октобар 2022. године**

Министарка заштите животне средине Ирена Вујовић информисала је Одбор о раду Министарства за период август-октобар 2022. године. Државна секретарка Сандра Докић истакла је да, кроз информације о раду министарства, Одбор може да сагледа све активности Министарства, али и да коментар да Министарство нема стратешки приступ није тачан. Навела је да све активности Министарства проистичу из разних стратешких докумената, из разних закона, правилника и других подзаконских аката.

У дискусији су учествовали: Александар Јовановић, Маријан Ристичевић, Ивана Парлић, Бранимир Јованчићевић, Ирена Вујовић, Срђан Миливојевић, Милимир Вујадиновић, Александар Jерковић, Сара Павков и Бранимир Јованчићевић.

Одбор за заштиту животне средине размотрио је Информацију о раду Министарства заштите животне средине за период август-октобар 2022. године и, са девет гласова за и четири против, одлучио да је прихвати.

Одбор је, већином гласова (девет гласова за, три против, један члан Одбора није гласао) усвојио предлог Маријана Ристичевића да се констатује да је председник Одбора Александар Јовановић прекршио Пословник Народне скупштине.

Одбор није усвојио предлог Александра Јовановића да Одбор затражи да се обустави превоз опасних материја док железничка инфраструктура не буде безбедна (четири гласа за, девет чланова Одбора није гласало).

Одбор је, већином гласова (девет гласова за, четири против) усвојио предлог закључка Милимира Вујадиновића, који гласи:

1. Одбор се ограђује од напада на чланове породице председника државе, као и осталих државних функционера и осуђује ту праксу као неприхватљиву и недопустиву,

2. Одбор констатује да је, супротно Пословнику Народне скупштине, председник Одбора дозволио изношење чињеница и оцена које се односе на приватни живот других лица,

3. Одбор апелује да сви народни посланици у свом политичком деловању не нападају породице политичких противника, јер то није политика и недостојно је функције народног посланика.

Седница је закључена у 16,06 часова.

Саставни део овог записника чини обрађен тонски снимак седнице Одбора.

СЕКРЕТАР ПРЕДСЕДНИК

Милица Башић Александар Јовановић